pythainlp/thai-wiki-dataset-v4 huggingface dataset:
นีลูฟัร ราฮ์มานี

นีลูฟัร ราฮ์มานี (เกิด: 1992) เป็นนักบินหญิงที่บังคับอากาศยานปีกตรึงแห่งกองทัพอากาศอัฟกานิสถานคนแรกในประวัติศาสตร์ และเป็นนักบินหญิงคนแรกของกองทัพอัฟกานิสถานหลังการล่มสลายของฏอลิบานเมื่อปี ค.ศ. 2001 จากการที่ครอบครัวของเธอถูกขู่ฆ่าระหว่างที่เธอฝึกอบรมเป็นนักบินนั้น เธอจึงได้รับรางวัลสตรีผู้กล้าหาญนานาชาติ (International Women of Courage Award) จากกระทรวงการต่างประเทศ สหรัฐอเมริกาเมื่อปี ค.ศ. 2015
ประวัติ.
นีลูฟัรเกิดเมื่อปี ค.ศ. 1992 ในอัฟกานิสถาน เธอใฝ่ฝันที่จะเป็นนักบินมาตั้งแต่ยังเยาว์ ด้วยเหตุนี้เธอจึงมุ่งมั่นในการเรียนภาษาอังกฤษค่อนปีเพื่อศึกษาต่อในโรงเรียนการบิน เธอเข้าอบรมเป็นทหารอากาศอัฟกานิสถานตั้งแต่ปี ค.ศ. 2010 และสำเร็จการศึกษาในสองปีต่อมามียศเป็นร้อยตรีหญิง
นักบินเฮลิคอปเตอร์หญิงสองคนที่เคยทำงานกับบิดาช่วงยุคโซเวียตเรืองอำนาจเป็นแรงบันดาลใจในการเป็นนักบินของเธอ นีลูฟัรบินเดี่ยวครั้งแรกด้วยเครื่องเซสนา 182 และเมื่อไม่นานมานี้เธอขึ้นบินเครื่องซี-208 ซึ่งเป็นเครื่องบินขนส่งของทหาร ตามธรรมเนียมแล้วจะห้ามมิให้สตรีเพศขนส่งศพหรือทหารผู้บาดเจ็บแต่เธอขืนคำสั่ง เนื่องจากเธอพบเพื่อนทหารจำนวนหนึ่งที่บาดเจ็บจากภารกิจภาคพื้นดิน จึงตัดสินใจขึ้นบินและส่งทหารกลุ่มนั้นเข้าโรงพยาบาล เธอรายงานการกระทำของตนต่อผู้บังคับบัญชา แต่เมื่อผู้บังคับบัญชาฟังดังนั้นก็มิได้ลงโทษเธอแต่ประการใด
ความสำเร็จและความจำเริญในหน้าที่การงานของเธอเป็นที่แพร่หลายแต่ไม่ต้องใจของกลุ่มฏอลิบาน ทำให้ครอบครัวและเครือญาติถูกคุกคามจากฏอลิบานจนต้องย้ายที่อยู่บ่อยครั้ง กระนั้นเธอยังมุ่งมั่นที่จะเป็นนักบินเครื่องซี-130 ซึ่งเป็นเครื่องบินที่ใหญ่กว่าเดิม และยังหวังใจว่าจะเป็นครูนักบินผู้สร้างแรงบันดาลใจแก่สตรีคนอื่น ๆ
พอล ลูคัส

พอล ลูคัส (26 พฤษภาคม ค.ศ. 1891 – 15 สิงหาคม ค.ศ. 1971) เป็นนักแสดงชาวอเมริกัน เกิดในครอบครัวชาวยิวที่เมืองบูดาเปสต์ จักรวรรดิออสเตรีย-ฮังการี ในปี ค.ศ. 1927 เขาย้ายไปที่ฮอลลีวูดหลังจากประสบความสำเร็จในอาชีพทั้งภาพยนตร์และละครในฮังการี, เยอรมนี และออสเตรีย ลูคัสมีชื่อเสียงในภาพยนตร์เรื่อง "Watch on the Rhine" (1943) ในบทบาทเคิร์ต มุลเลอร์ แสดงร่วมกับ เบตตี เดวิส ภาพยนตร์เรื่องนี้ได้รับเสียงวิจารณ์ที่ดี ได้รับการเสนอชื่อเข้าชิงรางวัลออสการ์ในสาขาภาพยนตร์ยอดเยี่ยม การแสดงจากภาพยนตร์เรื่องนี้ ลูคัสยังได้รับรางวัลออสการ์ในสาขานักแสดงนำชายยอดเยี่ยม, รางวัลลูกโลกทองคำในสาขานักแสดงนำชายยอดเยี่ยม ประเภทดราม่า และรางวัลนิวยอร์กฟิล์มคริติกส์เซอร์เคิลอวอร์ดส์ นอกจากนั้นเขายังเป็นที่รู้จักในบทบาทศาสตราจารย์ปิแอร์ แอรอนแนกซ์ ในภาพยนตร์นิยายวิทยาศาสตร์ที่เขียนโดยฌูล แวร์น เรื่อง "ใต้ทะเลสองหมื่นโยชน์" (1954)
ผลงาน.
ภาพยนตร์.
<templatestyles src="Div col/styles.css"/>
แหล่งข้อมูลอื่น.
 <ns>10</ns>
 <id>609892</id>
 <revision>
 <id>12175644</id>
 <parentid>11491594</parentid>
 <timestamp>2025-03-03T04:24:47Z</timestamp>
 <contributor>
 <username>ยุทธนาสาระขันธ์</username>
 <id>292898</id>
 </contributor>
 <origin>12175644</origin>
 <model>wikitext</model>
 <format>text/x-wiki</format>
Ž

ตัวอักษร Ž (ž) เป็นรูปแบบหนึ่งของอักษรละติน Z ที่มี (caron) อยู่ด้านบน โดยถูกใช้ในบริบทที่หลากหลายในสัทอักษรสากลเสียงนี้แสดงโดยสัญลักษณ์ 
สำหรับการใช้ในระบบคอมพิวเตอร์ "Ž" และ "ž" อยู่ที่ยูนิโคด U+017D และ U+017E ตามลำดับ สำหรับคอมพิวเตอร์ที่ใช้ระบบปฏิบัติการวินโดวส์ สามารถพิมพ์ได้โดยกด Alt+0142 และ Alt+0158 ตามลำดับ
ส่วนใหญ่ Ž เป็นตัวอักษรสุดท้ายในพยัญชนะของภาษาที่มีการใช้ตัวอักษรนี้ โดยมีข้อยกเว้นในภาษาเอสโตเนีย และ ภาษาของชาวเติร์ก
ที่มา.
สัญลักษณ์เริ่มใช้กับในคริสต์ศตวรรษที่ 15 โดยยัน ฮุส นอกจากนี้ยังถูกใช้กับภาษาที่มีความคล้ายกันอย่างภาษาสโลวัก จากภาษาเช็ก ตัวอักษรถูกนำไปใช้ใน โดย  ในค.ศ.1830 จากนั้นจึงนำไปสู่  ภาษาเซอร์เบีย และอักษร นอกอยากนี้ยังถูกใช้ใน บางภาษาในตระกูลภาษาอูราล และภาษาอื่นๆ
บันทึก.
<templatestyles src="Reflist/styles.css" />
เจสัน แชมเบอส์

เจสัน แชมเบอส์  เกิดวันที่ 23 มีนาคม ค.ศ. 1980 ที่ชิคาโก รัฐอิลลินอย เป็นทั้งนักแสดง, นักต่อสู้แบบผสม และผู้บรรยายกีฬาชาวอเมริกัน แชมเบอส์เป็นที่รู้จักกันดีที่สุดในบทบาทผู้ดำเนินรายการโทรทัศน์ยอดนิยมประจำสัปดาห์อย่าง"ฮิวแมนเวปปอน" ทางช่องฮิสทรี เขาได้ปรากฏตัวในรายการโทรทัศน์หลายแห่ง ซึ่งรวมถึง"", "เดย์สออฟเอาเออร์ไลฟ์ส", "แอสเดอะเวิลด์เทิร์น" และ"เดอะมิดเดิลแมน" แชมเบอส์มีความสำคัญในรายการ"เอ็กซ์ตรา" ในฐานะเป็นชายโสด"ที่มีความเหมาะสมมากที่สุดของอเมริกา" และแชมเบอส์ยังมีส่วนร่วมอย่างแข็งขันกับศูนย์การแพทย์แห่งชาติซิตีออฟโฮป ซึ่งเป็นสถาบันวิจัยโรคมะเร็ง ที่เขาได้รับการแต่งตั้งเป็นคณะกรรมการผู้บริหารเมื่อไม่นานมานี้
เจสัน แชมเบอส์ และบิล ดัฟฟ์ ยังมีโอกาสได้รับคำชี้แนะวิชามวยไทย จากครูยอดธง เสนานันท์, มวยไทยเลิศฤทธิ์ จากพลโทสุภโชค สัมปัตตะวนิช, กระบี่กระบอง จากวัดพุทไธศวรรย์, มวยไทยลพบุรี จากครูประดิษฐ์ เล็กคง และมวยไชยา จากครูแปรง ผ่านรายการ"ฮิวแมนเวปปอน" ตอนที่ 1 ที่มีการจัดฉายในหลายประเทศ
ฌูล กอตาร์

ฌูล กอตาร์ (1 มิถุนายน ค.ศ. 1840 – 19 สิงหาคม ค.ศ. 1889) เป็นประสาทแพทย์ชาวฝรั่งเศส เกิดที่เมืองอีซูเดิง เรียนวิชาแพทย์ที่กรุงปารีสก่อนจะทำงานที่โรงพยาบาลปีตีเย-ซาลแปทรีแยร์ ที่นั่นกอตาร์ได้ร่วมงานกับฌ็อง-มาร์แต็ง ชาร์โก แพทย์ผู้บุกเบิกการศึกษาโรคทางระบบประสาท กอตาร์ทำงานที่นี่จนถึงปี ค.ศ. 1869 และทำงานเป็นศัลยแพทย์ในกองทัพฝรั่งเศสช่วงสงครามฝรั่งเศส-ปรัสเซีย หลังจากนั้นเขาย้ายไปอยู่ที่เมืองว็องฟว์ ในปี ค.ศ. 1880 กอตาร์กล่าวถึงความผิดปกติทางจิตที่เรียกว่า "อาการเพ้อปฏิเสธ"  ซึ่งมีอาการตั้งแต่ซึมเศร้าไปจนถึงหลงผิดว่าตนเองเสียชีวิตแล้ว กอตาร์ศึกษากรณีของผู้ป่วยที่มีนามแฝงว่า "นางสาว X"  ที่ปฏิเสธการรับประทานอาหารและการมีอยู่ของร่างกายเธอ นางสาว X เชื่อว่าตนถูกสาปไม่ให้เสียชีวิตตามธรรมชาติ และท้ายที่สุดเธอเสียชีวิตจากความอดอยาก ต่อมาความผิดปกตินี้เรียกว่า "อาการหลงผิดกอตาร์"
กอตาร์เสียชีวิตในปี ค.ศ. 1889 ด้วยโรคคอตีบที่ติดมาจากลูกสาว
น้ำโสโครก

น้ำโสโครก (blackwater) เป็นน้ำเสียประเภทหนึ่งที่ประกอบด้วยสิ่งปฏิกูลจากมนุษย์ ได้แก่ อุจจาระ หรือปัสสาวะ ที่เกิดขึ้นในส้วมโดยแตกต่างจากน้ำเสียที่เป็นน้ำทิ้งที่เกิดจากการซักล้าง หรือการชำระร่างกาย
ในระบบการจัดการน้ำเสียในบ้านเรือนหรือสำนักงานที่ทันสมัย จะมีการแยกน้ำโสโครกออกจากน้ำทิ้ง เพื่อให้สะดวกและสามารถบำบัดน้ำเสียได้อย่างมีประสิทธิภาพ โดยจะมีการบำบัดผ่านถังบำบัดน้ำเสีย
ถังบำบัดน้ำเสีย

ถังบำบัดน้ำเสีย เป็นวิธีการบำบัดน้ำเสียสำหรับครัวเรือน การใช้งานถังบำบัดน้ำเสียนั้น จะถูกนำมาใช้กับชุมชนในเมืองที่ไม่มีระบบบำบัดน้ำเสียให้บริการจากทางหน่วยงานที่รับผิดชอบ บ้านเรือนในเมืองไทยส่วนใหญ่จะใช้ถังบำบัดน้ำเสียในการบำบัดน้ำ ในขณะที่ในสหรัฐอเมริกาจะมีการใช้ระบบบำบัดจากรัฐบาลประมาณร้อยละ 75 ส่วนร้อยละ 25 ที่เหลือเป็นชุมชนที่อยู่ห่างไกลจะใช้ถังบำบัดน้ำเสีย ประเทศในทวีปยุโรปจะจำกัดให้ใช้เฉพาะในชนบทที่ห่างไกลเท่านั้น เนื่องจากไม่มีพื้นที่สำหรับการทุ่งบำบัดน้ำเสีย
ถังบำบัดน้ำเสียในเมืองไทย จะประกอบไปด้วยสองส่วนหลักคือ ถังเกรอะ และถังกรอง โดยถังเกรอะจะมีหน้าที่ในการให้สิ่งสกปรกตกตะกอนไว้ โดยถังสำเร็จรูปจะเป็นถังเดี่ยวแต่ด้านในมีแยกออกเป็นสองส่วน
ออแตลเดแซ็งวาลีด

ออแตลนาซียอนาลเดแซ็งวาลีด ("สถานพำนักทหารผ่านศึกผู้ทุพพลภาพแห่งชาติ"), ออแตลเดแซ็งวาลีด ("สถานพำนักทหารผ่านศึกผู้ทุพพลภาพ") หรือ เลแซ็งวาลีด  เป็นหมู่อาคารสถาปัตยกรรมบาโรกในกรุงปารีส ประเทศฝรั่งเศส สร้างขึ้นในรัชสมัยของพระเจ้าหลุยส์ที่ 14 ปัจจุบันประกอบด้วยพิพิธภัณฑ์และอนุสรณ์สถานทางประวัติศาสตร์การทหารของฝรั่งเศส สถานที่แห่งนี้สร้างขึ้นเพื่อจุดประสงค์เป็นสถานพยาบาลและที่พำนักของทหารผ่านศึก นอกจากนี้ยังเป็นที่ตั้งของศาสนสถานและสุสานของวีรบุรุษนักการทหารของชาติ อาทิ สุสานของนโปเลียน โบนาปาร์ต
ท่าอากาศยานนานาชาติอัคมัด ยานี

ท่าอากาศยานนานาชาติอัคมัด ยานี  (IATA: SRG, ICAO: WARS) เป็นสนามบินในเขตเมืองเซอมารัง จังหวัดชวากลาง ประเทศอินโดนีเซีย เคยใช้งานด้านกองทัพอากาศจนถึงปี ค.ศ. 1966 หลังจากนั้นจึงเปลี่ยนมาเป็นสนามบินพาณิชย์ สนามบินตั้งอยู่ใกล้ชายหาดมารอน ในเขตเซอมารังตะวันตก และมีแผนปลูกป่าชายเลนบริเวณชายหาดใกล้สนามบิน เพื่อพัฒนาให้เป็นสนามบินสีเขียว โครงการนี้กำหนดเสร็จในเดือนมิถุนายน ค.ศ. 2013 พื้นที่บริเวณนี้รู้จักกันในชื่อกาลิบันเตง ส่วนชื่อสนามบินมาจากชื่อวีรบุรุษท่านหนึ่งของประเทศ ชื่อว่า อัคมัด ยานี สนามบินแห่งนี้กลายเป็นสนามบินนานาชาติในเดือนสิงหาคม ค.ศ. 2004 จากการเปิดเที่ยวบินไปยังท่าอากาศยานจางีสิงคโปร์ ของสายการบินการูดาอินโดนีเซีย
ในปัจจุบัน.
มีอาคารผู้โดยสาร 1 แห่งทางด้านทิศใต้ของทางวิ่ง รองรับทั้งเที่ยวบินภายในและระหว่างประเทศ อาคารมีเนื้อที่ 2,657 ตารางเมตร สิ่งอำนวยความสะดวก อาทิ ร้านขายของที่ระลึก, ภัตตาคาร, ธนาคาร, บริการแลกเงินตรา, โรงแรม, รถแท็กซี่ และรถเช่า ทางวิ่งมีเนื้อที่ 2,680 x 45 ตารางเมตร
การเดินทางเข้า-ออกสนามบิน.
รถโดยสารประจำทาง.
ทรานส์เซอมารัง เป็นระบบรถโดยสารประจำทางด่วนพิเศษในเมืองเซอมารัง มีเพียงสายเดียวเท่านั้นที่เชื่อมต่อกับระหว่างเมืองกับสนามบิน จุดจอดรถอยู่ห่างจากประตูขาเข้าประมาณ 50–100 เมตร และอยู่ใกล้ทางรถไฟ
รถแท็กซี่.
นอกจากนี้ยังมีรถแท็กซี่วิ่งรับ-ส่งระหว่างเมืองกับสนามบินอีกด้วย
รางวัล.
ได้รับรางวัลสนามบินที่สะอาดที่สุด 3 ปีติดต่อกัน (ค.ศ. 2013, 2012 และ 2011) จาก 9 สนามบินในกลุ่มสนามบินระดับที่สอง
พอล สโกฟีลด์

เดวิด พอล สโกฟีลด์ (21 มกราคม ค.ศ. 1922 – 19 มีนาคม ค.ศ. 2008) เป็นที่รู้จักในชื่อ พอล สโกฟีลด์ เป็นนักแสดงชาวอังกฤษ ผู้ชนะเลิศรางวัลออสการ์, รางวัลลูกโลกทองคำ และรางวัลแบฟตาจากบทบาททอมัส มอร์ ในภาพยนตร์เรื่อง "A Man for All Seasons" (ค.ศ. 1966)
สโกฟีลด์เกิดในเมืองเบอร์มิงแฮม เขาเป็นบุตรชายของเอ็ดเวิร์ด แฮร์รี สโกฟีลด์ และแมรี สโกฟีลด์ ต่อมาครอบครัวย้ายไปอยู่ที่ซัสเซกซ์ซึ่งพ่อของเขาทำหน้าที่เป็นอาจารย์ใหญ่โรงเรียนในเครือคริสตจักรแห่งอังกฤษที่เฮิสต์เพียร์พอยต์ พ่อของเขาศรัทธาในคริสตจักรแห่งอังกฤษ แต่แม่ของเขาศรัทธาในนิกายโรมันคาทอลิก พออายุได้ 17 ปี เขาเลือกที่ก้าวสู่การแสดงอาชีพในฐานะนักแสดง โดยเรียนการแสดงที่โรงละครครอยดอนในปี ค.ศ. 1939 หลังจากนั้นเขาได้ร่วมแสดงกับออลิเวีย เดอ แฮวิลแลนด์ ในภาพยนตร์เรื่องแรกคือ "That Lady" ในปี ค.ศ. 1955 จากบทบาทพระเจ้าเฟลีเปที่ 2 แห่งสเปน ทำให้เขาได้รับรางวัลแบฟตาในสาขานักแสดงหน้าใหม่ยอดเยี่ยม
นักแสดงเฮเลน เมียร์เรน ที่แสดงร่วมกับสโกฟีลด์ในภาพยนตร์เรื่อง "When the Whales Came" (ค.ศ. 1989) กล่าวถึงสโกฟีลด์ว่า "เขามีจิตวิญญาณในการแสดงมากในตัวละครและเขาเป็นนักแสดงที่ยอดเยี่ยมของเรา เราโชคดีที่มีเขา" สโกฟีลด์ยังได้รับการเสนอชื่อเข้าชิงรางวัลออสการ์ 2 ครั้ง, เสนอชื่อเข้าชิงรางวัลแบฟตา 4 ครั้ง และเสนอชื่อเข้าชิงรางวัลลูกโลกทองคำ 2 ครั้ง
สโกฟีลด์เสียชีวิตวันที่ 19 มีนาคม ค.ศ. 2008 อายุ 86 ปี ด้วยโรคมะเร็งเม็ดเลือดขาว ที่โรงพยาบาลใกล้บ้านของเขาในซัสเซกซ์ พิธีไว้อาลัยจัดขึ้นเมื่อ 19 มีนาคม ค.ศ. 2009 ที่เวสต์มินสเตอร์แอบบีย์ จอย พาร์กเกอร์ ภรรยาของเขาเสียชีวิตในอีกสี่ปีต่อมาเมื่อวันที่ 7 พฤศจิกายน ค.ศ. 2012 อายุ 90 ปี พวกเขามีบุตรด้วยกันสองคนคือ มาร์ติน (เกิด ค.ศ. 1945) เป็นอาจารย์สอนภาษาอังกฤษและวรรณคดีอเมริกันที่มหาวิทยาลัยเคนต์ และแซราห์ (เกิด ค.ศ. 1951)
ซีนัต การ์ไซ

ซีนัต กุร็อยชี การ์ไซ (เกิด: ค.ศ. 1973) เป็นสุภาพสตรีหมายเลขหนึ่งของประเทศอัฟกานิสถาน ด้วยเป็นภริยาของฮามิด การ์ไซ ประธานาธิบดีช่วงปี ค.ศ. 2001-2014
ประวัติ.
ซีนัต เกิดและเติบโตที่เมืองกันดะฮาร์ ประเทศอัฟกานิสถาน เป็นธิดาของเซนัต กุร็อยชี (Zenat Quraishi) รัฐการเชื้อสายปาทาน บรรพบุรุษสืบสันดานมาแต่เผ่ากุร็อยช์ เธอมีน้องสาวหนึ่งคน ครอบครัวของเธอปลูกฝังเรื่องความสำคัญของการศึกษาแก่ธิดามาโดยตลอด เมื่อเธอสำเร็จการศึกษาระดับมัธยมศึกษาแล้วจึงย้ายไปพำนักที่คาบูลเพื่อศึกษาต่อที่มหาวิทยาลัยคาบูล จนกระทั่งเกิดสงครามกลางเมืองในปี ค.ศ. 1993 ครอบครัวของเธอจึงลี้ภัยไปพำนักอยู่เมืองเควตตา แคว้นบาโลชิสถาน ประเทศปากีสถาน ประกอบกิจเป็นนรีแพทย์ปฏิบัติงานในโรงพยาบาลที่รักษาผู้ลี้ภัยชาวอัฟกานิสถานตั้งแต่ก่อนที่จะสมรสกับนายการ์ไซ
ซีนัตสมรสกับฮามิด การ์ไซซึ่งเป็นญาติห่าง ๆ ในปี ค.ศ. 1999 ทั้งคู่มีบุตรด้วยกันสามคน คือ มีร์ไวซ์ (เกิด 2007), มาลาไล (เกิด 2012) และเฮาซี (เกิด 2014) ซึ่งบุตรคนเล็กนี้เกิดที่ประเทศอินเดียขณะที่ซีนัตมีอายุราว 44 ปี ในปี ค.ศ. 2016 ซีนัตได้ให้กำเนิดบุตรสาวคนที่สี่ที่สหรัฐอเมริกา
แม้ประธานาธิบดีการ์ไซจะได้รับคำชื่นชมว่ามีความสามารถในการช่วยเหลือด้านการฟื้นฟูสิทธิมนุษยชนของสตรีเพศในประเทศ กระนั้นก็ถูกวิพากษ์วิจารณ์ว่าเขาอนุรักษ์นิยมกับภริยามากเกินไปโดยกันซีนัตออกจากสื่อมวลชนมาโดยตลอด ทั้งนี้ก็เป็นเพราะเขาเกรงที่จะถูกวิพากษ์วิจารณ์จากเหล่ามุลละฮ์หัวอนุรักษ์นิยม และกลุ่มผู้นำศาสนา
เค็มพ์เทิน

เค็มพ์เทิน ([ˈkɛmptn̩] ; เยอรมันชวาเบิน:  ) เป็นเมืองที่ใหญ่ที่สุดในอนุภูมิภาคอัลล์กอย ในชวาเบิน รัฐไบเอิร์น ประเทศเยอรมนี เชื่อว่าเดิมเป็นที่ตั้งรกรากของชาวเคลต์ ก่อนที่ภายหลังจะถูกปกครองโดยชาวโรมันซึ่งเรียกเมืองนี้เป็นภาษาละตินว่า "กัมบอดูนูง" (Cambodvnvm) จึงถือว่าเค็มพ์เทินเป็นชุมชนเมืองที่เก่าแก่ที่สุดในเยอรมนี
โรคกอรัม

โรคกอรัม  อาการของโรค คือ กระดูกละลาย จากความผิดปกติในระบบร่างกายในระบบกระดูก โดยยังไม่ทราบเหตุของโรคและอาการวิธีรักษา ลักษณะพิเศษโรคนั้นเป็นลักษณะการควบคุมการลดตัวลงของมวลกระดูกจนเหมือนหายไป การรักษาจำเป็นต้องประคับประคองอาการไปตามสภาพ
อาการ.
อาการเริ่มแรกไม่ได้มีบันทึกไว้ แต่สามารถเกิดขึ้นได้ทุกเพศและวัยและมีความรุนแรงตามส่วนของกระดูกในร่างกาย ทั้งซี่โครง ฟัน กระโหลกในทุกส่วนที่มีการสะสมของแคลเซียมมีโอกาสถูกทำลายและสลายตัวลง
การรักษา.
ภาวะเริ่มต้นของโรคคือการแตกตัวของน้ำเหลืองจากไขมันในอาหารที่รับประทานเข้าไป จนทำให้มีการขับออกมาในรูปแบบของน้ำเหลือง
ประวัติการพบ.
ค้นพบครั้งแรกในปี ค.ศ. 1838 โดยพบมากในระหว่างการระบาดของโรค โรคนี้สามารถเกิดได้กับกระดูกทุกส่วนของร่างกาย ไม่ว่าจะเป็นกระดูกสันหลัง กระดูกซี่โครง กะโหลกศีรษะ กระดูกเชิงกราน กระดูกไหปลาร้า และขากรรไกร โดยมการสลายตัวของกระดูก และการเจริญของต่อมน้ำเหลืองและผนังท่อน้ำเหลืองร่วมด้วย ซึ่งภาวะกระดูกละลายยังส่งผลต่อกล้ามเนื้อโครงร่างจนอาจทิ่มแทงทำให้บาดเจ็บที่อวัยวะภายในได้
อัลท์เซอเนา

อัลท์เซอเนา  เป็นเมืองทางตอนเหนือของเขตอัสคัฟเฟนบูร์ก ในเรกีรุงชเบเซียร์ก ของโลแวร์ฟรันโคนีอา ซึ่งตั้งอยู่ในรัฐบาวาเรีย ประเทศเยอรมนี โดยตั้งแต่วันที่ 1 กรกฎาคม พ.ศ. 2515 อัลท์เซอเนาได้ยกฐานะเป็นเขตเมือง มีประชากรประมาณ 19,000 คน
ลันทซ์แบร์คอัมเล็ช

ลันทซ์แบร์คอัมเล็ช (แปล: ลันทซ์แบร์คริมแม่น้ำเล็ช) เป็นเมืองทางตะวันตกเฉียงใต้ของรัฐบาวาเรีย ประเทศเยอรมนี ตั้งอยู่ทางตะวันตกของเมืองมิวนิกราว 65 กิโลเมตร และทางใต้ของเมืองเอาคส์บวร์ค ราว 35 กิโลเมตร เป็นเมืองที่ตั้งอยู่บนถนนสายโรแมนติก หนึ่งในเส้นทางท่องเที่ยวของเยอรมนี
จีฟอร์ซ

จีฟอร์ซ  เป็นตราสินค้า ของหน่วยประมวลผลกราฟิกส์ ออกแบบโดยอินวิเดีย โดยเมื่อปี พ.ศ. 2556 ได้มีวางขายทั้งหมด 12 แบบ ผลิตภัณฑ์จีฟอร์ซในช่วงแรกเป็นหน่วยประมวลผลกราฟิกส์สำหรับใส่เพิ่มบนบอร์ด, ใช้สำหรับเครื่องคอมพิวเตอร์สำหรับเล่นเกมในระดับสูง และสุดท้ายก็ได้ผลิตในหลากหลายรุ่นเพื่อเพิ่มส่วนแบ่งทางการตลาดในแต่ละระดับของราคา เป็นหน่วยประมวลผลกราฟิกส์ที่ใส่เพิ่มบนเมนบอร์ด เมื่อไม่นานมานี้ได้มีการนำเทคโนโลยีของจีฟอร์ซไปใช้บนหน่วยประมวลผลที่ฝังตัวกับแอปพลิเคชัน สำหรับอุปกรณ์พกพาและมือถือ
ด้วยการผลิตหน่วยประมวลผลกราฟิกส์ อินวิเดีย จีฟอร์ซ และ เอเอ็มดี เรดีออน ได้เป็นคู่แข่งในการทำตลาดระดับบน ทำให้จีฟอร์ซขยับมาทำตลาดหน่วยประมวลผลกราฟิกส์เพื่องานอเนกประสงค์ หรือ GPGPU โดยจะขยายการทำงานของหน่วยประมวลผลกราฟิกส์แบบธรรมดาให้มากขึ้น เช่น การประมวลผลภาพ 3 มิติ, การทำให้อุปกรณ์คอมพิวเตอร์ที่มีประสิทธิภาพสูงสามารถสั่งทำงานโค้ดแบบที่หน่วยประมวลผลกลางทำได้ ซึ่งมีจุดแข็งและจุดอ่อนที่ต่างกัน
ที่มาของชื่อ.
ชื่อ "จีฟอร์ซ" ได้มาจากการประกวดที่จดโดยอินวิเดียในปี พ.ศ. 2541 ที่มีชื่อว่า "เนมแดทชิพ"  ซึ่งทางบริษัทได้จัดขึ้นเพื่อประกวดการตั้งชื่อชิปใหม่ที่เป็นรุ่นต่อจาก "รีวาทีเอ็นที 2" มีผู้ส่งประกวดมากกว่า 12,000 ชื่อ โดยผู้ชนะ 7 ชื่อจะได้รับหน่วยประมวลผลกราฟิกส์รีวาทีเอ็นที 2 เป็นของรางวัล
รุ่น.
จีฟอร์ซ 256.
เปิดตัวเมื่อวันที่ 31 สิงหาคม พ.ศ. 2541 จีฟอร์ซ 256 (เอ็นวี 10) เป็นชิปกราฟิกส์สำหรับผู้ใช้ที่ต้องการใช้งานด้านกราฟิกส์ เช่นการใช้แสงและเงาของรูป 3 มิติ แม้ว่าการรองรับเกม 3 มิติที่ใช้การแสดงผลสูงยังไม่ปรากฏในรุ่นนี้ ในช่วงแรก จีฟอร์ซ 256 ใช้ หน่วยความจำเอสดีอาร์เอสดีแรม หลังจากนั้นจะขายพร้อมกับดีดีอาร์เอสดีแรม ซึ่งเร็วกว่าเอสดีอาร์เอสดีแรม
จีฟอร์ซ 2 ซีรีส์.
จีฟอร์ซ 2 (เอ็นวี 15)  รุ่นแรกได้เปิดตัวเมื่อเดือนเมษายน พ.ศ. 2543 เป็นชิปกราฟิกส์ที่มีประสิทธิภาพสูง อินวิเดียได้เปลี่ยนการออกแบบเป็นหน่วยประมวลผลคู่ต่อแถว (4x2) ซึ่งสัญญาณนาฬิกาจะถี่ขึ้นกว่าจีฟอร์ซ 256 ถึง 2 เท่า หลังจากนั้น อินวิเดีย ได้เปิดตัว จีฟอร์ซ 2 เอ็มเอ็กซ์ (เอ็นวี 11)  โดยมีประสิทธิภาพคล้ายคลึงกับ จีฟอร์ซ 256 แต่มีราคาถูกกว่า ซึ่งเอ็มเอ็กซ์ผลิตมาเพื่อทำตลาดกลางถึงล่าง เพราะมีราคาที่คุ้มค่าและยังเป็นที่นิยมในการผลิตเครื่องคอมพิวเตอร์ตั้งโต๊ะ เช่นเดียวกันกับผู้ใช้ ก็ได้รับความนิยมเช่นกัน และ จีฟอร์ซ 2 อัลตรา  เป็นรุ่นสูงสุดสำหรับซีรีส์นี้
สถาปัตยกรรมในกราฟิคจีฟอร์ซ.
 โดยส่วนใหญ่นั้น การเอาซื่อในสถาปัตยกรรมในกราฟิคนั้น จะเอาตามชื่อของนักฟิสิกส์ โดยจะมีดังนี้
 เทสลา ในที่นี้ จะไม่ใช่ เทสลามอเตอร์ส และ อินวิเดียเทสลา
ดอบรา (เทศมณฑลตูแร็ก)

ดอบรา  เป็นเมืองทางตอนกลางของประเทศโปแลนด์ อยู่ในเขตจังหวัดวีแยลกอปอลสกา ห่างจากเมืองหลักพอซนานประมาณ 130 กิโลเมตร มีเนื้อที่ 1.84 ตารางกิโลเมตร ในปี ค.ศ 2006 มีประชากร 1,511 คน ในช่วงสงครามโลกครั้งที่สอง นาซีเยอรมนีได้เข้ายึดครองเมืองระหว่างเดือนกันยายน ค.ศ. 1939 – วันที่ 21 มกราคม ค.ศ. 1944
ดอบรา (เทศมณฑลวอแบส)

ดอบรา  เป็นเมืองทางตะวันตกเฉียงเหนือของประเทศโปแลนด์ อยู่ในเขตจังหวัดปอมอแชซาคอดแญ ห่างจากเมืองหลักชแชชินประมาณ 60 กิโลเมตร มีเนื้อที่ 2.32 ตารางกิโลเมตร ในปี ค.ศ 2006 มีประชากร 2,028 คน
ก่อนปี ค.ศ. 1945 เมืองเป็นส่วนหนึ่งของประเทศเยอรมนี หลังจากสงครามโลกครั้งที่สอง ประชากรชาวเยอรมันได้ถูกขับไล่ออกจากเมือง
ผลงานเพลงของเจสส์ กลินน์

เจสส์ กลินน์ นักร้อง และนักแต่งเพลงชาวอังกฤษ ออกสตูดิโออัลบั้มมาแล้ว 1 อัลบั้ม และซิงเกิล 12 ซิงเกิล ซึ่งประกอบด้วยซิงเกิลที่เธอร้องรับเชิญทั้งหมด 5 ซิงเกิล กลินน์ได้รับการรับรองยอดขายอัลบั้มมากกว่า 9 แสนชุดในสหราชอาณาจักร และมี 6 ซิงเกิลที่ได้การรับรองระดับทองคำขาวจากองค์กรตัวแทนอุตสาหกรรมสิ่งบันทึกเสียงอังกฤษ
ในต้นปี ค.ศ. 2014 กลินน์มีผลงานร้องรับเชิญในเพลง "มายเลิฟ" ของรูท 94 และเพลง "แรเธอร์บี" ของคลีนบานดิต ทั้งสองเพลงเปิดตัวที่อันดับ 1 บนชาร์ตซิงเกิลแห่งสหราชอาณาจักร และเพลง "แรเธอร์บี" ขึ้นอันดับ 10 บนชาร์ต"บิลบอร์ด"ฮอต 100 ในเดือนกรกฎาคมเพลง "ไรต์เฮียร์" ถูกจัดจำหน่ายเป็นซิงเกิลและขึ้นใน 10 อันดับแรกบนชาร์ต เช่นเดียกับเพลง "เรียลเลิฟ" ซิงเกิลร่วมกับคลีนบานดิตอีกครั้ง ในปี ค.ศ. 2015 ซิงเกิล "โฮลด์มายแฮนด์" เป็นเพลงแรกที่ขึ้นอันดับ 1 ในฐานะศิลปินเดี่ยวบนชาร์ตซิงเกิล ตามมาด้วยเพลง "นอตเลตทิงโก" ร้องร่วมกับไทนี เทมพาห์ และ "โดนต์บีโซฮาร์ดออนยัวร์เซลฟ์" ทำให้กลินน์เป็นศิลปินเดี่ยวหญิงชาวอังกฤษคนที่สองที่มีเพลงขึ้นอันดับหนึ่งบนชาร์ตทั้งหมดห้าเพลงหลังจากเชอรีล โคล กลินน์ออกอัลบั้ม "ไอครายเวนไอลาฟ" ในเดือนสิงหาคม ปี ค.ศ. 2015 อัลบั้มเปิดตัวอันดับ 1 บนชาร์ตอัลบั้มแห่งสหราชอาณาจักร และได้การรับรองระดับทองคำขาว 3 ครั้งจากองค์กรตัวแทนอุตสาหกรรมสิ่งบันทึกเสียงอังกฤษ ในปลายปี ค.ศ. 2015 ถึงต้นปี ค.ศ. 2016 กลินน์มีซิงเกิลสองซิงเกิล ได้แก่ เพลง "เทกมีโฮม" และ เพลง "เอนท์กอตฟาร์ทูโก" ทั้งสองติดอันดับ 6 และ 45 บนชาร์ตซิงเกิลตามลำดับ
นอกจากนี้กลินน์ยังมีผลงานเพลงของนักร้องคนอื่น ๆ ที่เธอร่วมเขียนด้วย ได้แก่ ไทนี เทมพาห์, ริตา โอรา, รูดิเมนทัล, ลิตเทิลมิกซ์, อิกกี อะเซเลีย และเอ็มพอยท์โอ
เชิงอรรถและอ้างอิง.
ชุมพล เปี่ยมสมบูรณ์

รองศาสตราจารย์ พลเอก นายแพทย์ ชุมพล เปี่ยมสมบูรณ์ (ชื่อเล่น: นก, เกิดเมื่อวันที่ 1 พฤษภาคม พ.ศ. 2500) ราชองครักษ์พิเศษคณะกรรมการแพทยสภาวาระ พ.ศ. 2560 - 2562คณบดีคณะแพทยศาสตร์ มหาวิทยาลัยเกษตรศาสตร์ อดีตคณบดีคณะแพทยศาสตร์ มหาวิทยาลัยนราธิวาสราชนครินทร์ กรรมการสภามหาวิทยาลัยเกษตรศาสตร์ ผู้ทรงคุณวุฒิพิเศษกองทัพบก (อัตรา พลเอก) (เม.ย.2560) ,เจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก ลำดับที่ 41 (อัตรา พลโท) (1 เมษายน 2559 - 1 เมษายน 2560) ,ผู้อำนวยการศูนย์อำนวยการแพทย์พระมงกุฎเกล้า " (ต.ค.2555) " ,ผู้อำนวยการโรงพยาบาลพระมงกุฎเกล้า " (เม.ย.2558)
ประวัติ.
พลเอก ชุมพล เปี่ยมสมบูรณ์ เกิดเมื่อวันที่ 1 พฤษภาคม พ.ศ. 2500 เป็นบุตรของนายแพทย์ชอบ กับนางเสาวลักษณ์ เปี่ยมสมบูรณ์
ชีวิตครอบครัว สมรสกับ แพทย์หญิง สุรินทร์ทิพย์ เปี่ยมสมบูรณ์ 
การศึกษา จบการศึกษาชั้นมัธยมศึกษาจากโรงเรียนอำนวยศิลป์, ปริญญาวิทยาศาสตร์บัณฑิต วิทยาลัยแพทยศาสตร์พระมงกุฎเกล้า, ปริญญาแพทย์ศาสตร์บัณฑิต วิทยาลัยแพทยศาสตร์พระมงกุฎเกล้า, วุฒิบัตรอายุรศาสตร์ทั่วไป โรงพยาบาลพระมงกุฎเกล้า, วุฒิบัตรอายุรศาสตร์หัวใจ โรงพยาบาลพระมงกุฎเกล้า, ประกาศนียบัตร หัตถการหลอดเลือดหัวใจและหลอดเลือดทั่วไป มหาวิทยาลัยอลาบามา, ประเทศสหรัฐอเมริกา (University of Alabama, - Alabama, USA)
การศึกษาเมื่อเข้ารับราชการ หลักสูตรส่งทางอากาศ รุ่นที่ 143, หลักสูตรชั้นนายพันเหล่าแพทย์ รุ่นที่ 31, วิทยาลัยการทัพบก สถาบันวิชาการทหารบกชั้นสูง ชุดที่ 47, วิทยาลัยป้องกันราชอาณาจักร หลักสูตรการป้องกันราชอาณาจักรภาครัฐร่วมเอกชน และการเมือง รุ่นที่ 5
ตำแหน่งหรือราชการพิเศษ
รายชื่อตอนในดราก้อนบอล GT

นี่คือรายชื่อตอนในดราก้อนบอล GT
เพลงประกอบ.
ในญี่ปุ่น.
เพลงเปิด
เพลงปิด
ในไทย.
ทาง โมเดิร์นไนน์การ์ตูน ได้นำเพลงประกอบบางเพลงของการ์ตูนเรื่องมาใช้ และแต่งคำร้องใหม่เองเป็นภาษาไทย 2 เพลง รวมในอัลบั้ม "เพลงฮิตการ์ตูน 9 ชุด ปาร์ตี้การ์ตูนดัง" วางจำหน่ายเมื่อเดือนกันยายน พ.ศ. 2544 ในรูปแบบเทปคาสเซ็ท และ CD Audio
เพลงประกอบภาคภาษาไทย มี 2 เพลง ดังนี้
และต่อมาในปี พ.ศ. 2548 ทั้ง 2 เพลงนี้ ได้เปิดให้ Download ในเว็บไซต์ของรายการ ITV Cartoon Club ซึ่งมีความแตกต่างกันเล็กน้อยในเวอร์ชันแรก ในเรื่องของนักร้องที่เพิ่มขึ้นมา
บิล ดัฟฟ์

บิล ดัฟฟ์ (24 กุมภาพันธ์ ค.ศ. 1974 —) เป็นอดีตดีเฟนซีฟแทกเกิลของการแข่งขันเอ็นเอฟแอล, เอ็นเอฟแอลยุโรป และอารีนาฟุตบอลลีก รวมถึงเป็นผู้ดำเนินรายการ"ฮิวแมนเวปปอน" ทางช่องฮิสทรี เขาได้รับสายน้ำตาลในกีฬาทังซูโด ซึ่งเป็นศิลปะการต่อสู้ของเกาหลีที่หมายถึง"การต่อสู้ตามท้องถนนเกาหลี"
ดัฟฟ์เติบโตในเขตเมืองเดลเรน รัฐนิวเจอร์ซีย์ และเข้าเรียนที่โรงเรียนมัธยมเดลเรน ที่เขาได้เป็นนักมวยปล้ำออลอเมริกัน
ดัฟฟ์ได้เป็นรองกัปตันทีมเทนเนสซีโวลันเทียร์ในปี ค.ศ. 1997 และเล่นให้กับทีมคลีฟแลนด์บราวน์สในช่วงปี ค.ศ. 1999-2000 เขาเริ่มต้นกับทีมออร์แลนโดเรจในการแข่งขันเอ็กซ์เอฟแอล และเล่นในปี ค.ศ. 2002 ให้แก่ทีมเบอร์ลินธันเดอร์ในการแข่งเอ็นเอฟแอลยุโรป หลังจากนั้น เขาได้เล่นในการแข่งขันอารีนาฟุตบอลลีกให้แก่ทีมอินเดียนาไฟร์เบิร์ด และโคลัมบัสเดสทรอยเยอร์
บิล ดัฟฟ์ และเจสัน แชมเบอส์ ยังมีโอกาสได้รับคำชี้แนะวิชามวยไทย จากครูยอดธง เสนานันท์, มวยไทยเลิศฤทธิ์ จากพลโทสุภโชค สัมปัตตะวนิช, กระบี่กระบอง จากวัดพุทไธศวรรย์, มวยไทยลพบุรี จากครูประดิษฐ์ เล็กคง และมวยไชยา จากครูแปรง ผ่านรายการ"ฮิวแมนเวปปอน" ตอนที่ 1 ที่มีการจัดฉายในหลายประเทศ
วอลเลย์บอลหญิงทีมชาติเบลารุส

วอลเลย์บอลหญิงทีมชาติเบลารุส  เป็นตัวแทนของประเทศเบลารุสในการแข่งขันวอลเลย์บอลนานาชาติรวมถึงนัดกระชับมิตร หลังจากการล่มสลายของสหภาพโซเวียต ทีมได้เข้าแข่งขันเป็นครั้งแรกในระดับสูงสุดภายใต้ธงชาติของตนเองในวอลเลย์บอลชิงแชมป์ยุโรป 1993 โดยจบอันดับที่ 8
ประเทศไทยใน พ.ศ. 2554

เหตุการณ์ที่เกิดขึ้นใน พ.ศ. 2554 (ค.ศ. 2011) ในประเทศไทย เป็นปีที่ 230 แห่งกรุงรัตนโกสินทร์ และเป็นปีที่ 66 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร โดยในปีนี้มีการเลือกตั้ง ทำให้ยิ่งลักษณ์ ชินวัตร ได้ขึ้นมาดำรงตำแหน่งเป็นนายกรัฐมนตรี รวมถึงเป็นปีเกิดเหตุการณ์อุทกภัยครั้งใหญ่ที่สุดในประวัติศาสตร์ของประเทศไทย
เหตุการณ์.
กุมภาพันธ์.
7 กุมภาพันธ์ - รัฐมนตรีว่าการกระทรวงมหาดไทยประกาศให้อำเภอกันทรลักษ์เป็นพื้นที่ภัยสงคราม นับว่าเป็นการยอมรับว่าประเทศไทยกำลังทำสงครามกับประเทศกัมพูชา
หลวงศรีประกาศ (ฉันท์ วิชยาภัย)

หลวงศรีประกาศ นามเดิม ฉันท์ วิชยาภัย เป็นอดีตสมาชิกสภาผู้แทนราษฎรจังหวัดเชียงใหม่ ได้รับแต่งตั้งเป็นสมาชิกสภาผู้แทนราษฎรคนแรกของจังหวัดเชียงใหม่ เมื่อปี พ.ศ. 2476 และเป็นนักธุรกิจชาวเชียงใหม่ เจ้าของกิจการโรงแรมศรีประกาศ
ประวัติ.
หลวงศรีประกาศ เดิมชื่อ ฉันท์ เกิดที่จังหวัดจันทบุรีเมื่อปี พ.ศ. 2428 เป็นเหลนพระยาวิชยาธิบดี (โต) 
ฉันท์ได้ติดตามพระยามโหสถศรีพิพัฒน์ (เชิญ ปริชญานนท์) มาอยู่จังหวัดเชียงใหม่ ทำงานเป็นเสมียนศาลมณฑลพายัพ พบกับเรือนแก้ว ไชยวัณณ์ ได้สมรสกันแต่ไม่มีบุตรธิดา ได้รับพระราชทานนามสกุล"วิชยาภัย"
หลวงศรีประกาศ ประกอบอาชีพทนายความ และต่อมาได้เป็นกรรมการสุขาภิบาล โดยได้วางแผนผังสุขาภิบาลสร้างอาคารชั้นเดียวสุขาภิบาล ริเริ่มให้มีการสร้างสะพาน ถนน ตรอกซอยอีกหลายแห่ง ในปี พ.ศ. 2476 ได้รับแต่งตั้งเป็นผู้แทนราษฎรจังหวัดเชียงใหม่ กระทั่งได้รับเลือกตั้งเป็นนายกเทศมนตรีนครเชียงใหม่ รวม 6 สมัย ระหว่างปี พ.ศ. 2483 - 2487 ยกเว้นในปี พ.ศ. 2486
หลวงศรีประกาศ (ฉันท์ วิชยาภัย) เสียชีวิตในปี พ.ศ. 2512 อายุ 83 ปี
ผลงาน.
หลวงศรีประกาศ มีแนวความคิดที่จะขยายเขตไฟฟ้าไปยังวัดพระธาตุดอยสุเทพราชวรวิหาร จึงได้นำเรื่องไปปรึกษากับครูบาศรีวิชัย และเป็นที่มาของการร่วมกันในการก่อสร้างถนนศรีวิชัยจากบ้านห้วยแก้วขึ้นสู่พระธาตุดอยสุเทพ ใช้เวลาสร้าง 5 เดือน 22 วัน โดยไม่ได้ใช้งบของทางราชการ และในการทนุบำรุงศาสนา ก็ได้มีส่วนในการจัดตั้งพุทธสถานเชียงใหม่ และมีผลงานในการริเริ่มโครงการสำคัญหลายแห่งในจังหวัดเชียงใหม่
เมื่อครั้งดำรงตำแหน่งนายกเทศมนตรีนครเชียงใหม่ มีผลงานในการพัฒนาระบบสุขาภิบาลทั่วเมืองรวม ทั้งได้ก่อสร้างโรงพยาบาลเทศบาลนครเชียงใหม่ และสนามกีฬาเทศบาลนครเชียงใหม่
รอยัลการ์เดนพลาซา พัทยา

รอยัลการ์เดนพลาซา พัทยา  เป็นห้างสรรพสินค้าที่เก่าแก่ที่สุดในพัทยา ก่อสร้างขึ้นในปี พ.ศ. 2535 และเปิดในปี พ.ศ. 2536 ตั้งอยู่บนถนนเลียบชายหาดและถนนสายสอง พัทยาใต้ มีจุดเด่นที่สำคัญคือ "เครื่องบินสีแดงชนอาคาร" ทางฝั่งถนนสายสอง ซึ่งเป็นส่วนของพิพิธภัณฑ์ ริปลีย์ เชื่อหรือไม่ (Ripley's Believe It or Not!) ในชั้นที่ 3 ซึ่งเป็นแฟรนไชส์เพียงแห่งเดียวในประเทศไทย รอยัลการ์เด้นพลาซ่ายังเป็นที่รู้จักในฐานะห้างสรรพสินค้าที่นำเรื่องลี้ลับ ชวนค้นหา และแฟรนไชส์เอนเตอร์เทนเมนต์ระดับโลกทั้ง โกดังผีสิง มหัศจรรย์เขาวงกต โรงภาพยนตร์ 12 มิติ เขาวงกตเลเซอร์ พิพิธภัณฑ์หลุยส์ ทุโซ่ เป็นต้น นอกจากนี้ยังมีบอลลูนฮีเลียมขนาดใหญ่บนดาดฟ้า เพื่อใช้ชมวิวเมือง ที่เรียกว่า "ริปลีย์สกายไรเดอร์" ซึ่งมีเส้นรอบวงกว้างกว่า 72 ม. จึงทำให้เป็นบอลลูนที่ใหญ่ที่สุดในไทย
ในส่วนของชั้นที่ 1 และ 2 ประกอบด้วยร้านอาหาร ภัตตาคารต่างๆ รวมถึงร้านขายเสื้อผ้าแบรนด์เนม นอกจากนี้ยังมีการจัดแสดงโชว์ในครั้งคราว ในส่วนชั้นที่ 3 เป็นส่วนของสวนสนุก พิพิธภัณฑ์ต่างๆ ร้านค้า ร้านอาหารต่างๆ และในชั้นที่ 4 เป็นส่วนของศูนย์อาหารฟู๊ดเวฟฟ์ (Food Wave) ซึ่งสามารถนั่งทานเพื่อชมวิวทะเลข้างนอกได้
อาร์ตออฟฟิเชียลเอจ

อาร์ตออฟฟิเชียลเอจ  เป็นสตูดิโออัลบั้มที่ 37 ของนักร้องชาวอเมริกัน พรินซ์ ออกจำหน่ายในวันที่ 30 กันยายน ค.ศ. 2014 สังกัดค่ายเอ็นพีจี เรคคอร์ดส ภายใต้การดูแลของวอร์เนอร์บราเธอร์สเรเคิดส์
การตอบรับ.
Art Official Age ได้รับการวิจารณ์ในเชิงบวกโดยทั่วไปจากนักวิจารณ์ดนตรี ซึ่งกำหนดให้คะแนนจากปกติ 100 ความคิดเห็นจากนักวิจารณ์หลัก อัลบั้มนี้ได้รับคะแนนเฉลี่ย 70, อิงจาก 24 ความคิดเห็น
วรศักดิ์ นิมานันท์

วรศักดิ์ นิมานันท์ อดีตสมาชิกสภาผู้แทนราษฎรจังหวัดเชียงใหม่ สังกัดพรรคประชาธิปัตย์ เป็นผู้ก่อตั้งโรงเรียนสอนคนตาบอดจังหวัดเชียงใหม่
ประวัติ.
วรศักดิ์ นิมานันท์ เดิมชื่อ เซ่งฮี้ นิ่มเสงเฮง เป็นบุตรคนที่ 4 ของขุนอนุพลนคร (กิมซิ้ว นิ่มเสงเฮง) คหบดีชาวเชียงใหม่ กับนางคำบาง นิมานันท์ เกิดเมื่อวันที่ 4 มกราคม พ.ศ. 2461 สมรสกับนางลัดดา นิมานันท์ มีบุตรคือ สุรพล นิมานันท์ พิมลพร นิมานันท์ อมรพันธ์ นิมานันท์ (อดีตผู้ว่าราชการจังหวัดเชียงใหม่) สุกัญา นิมานันท์ และวราภรณ์ นิมานันท์
วรศักดิ์ นิมานันท์ จบการศึกษาชั้นมัธยมปีที่ 8 จากโรงเรียนปรินส์รอยแยลส์วิทยาลัย และเข้าศึกษาต่อวิชาธรรมศาสตร์และการเมือง ได้รับอนุปริญญาธรรมศาสตร์และนิติศาสตร์ จากมหาวิทยาลัยธรรมศาสตร์และการเมือง หลังจากจบการศึกษาจึงกลับมาช่วยกิจการโรงงานยาสูบของครอบครัว
การเมือง.
วรศักดิ์ นิมานันท์ ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ในสังกัดพรรคประชาธิปัตย์ ซึ่งในการเลือกตั้งครั้งนั้นนายวรศักดิ์ กล่าวไว้ว่าเป็นการเลือกตั้งที่ต้องต่อสู้กับอิทธิพลของพรรคเสรีมนังคศิลาที่ทุ่มเมทั้งหมดเพื่อเอาชนะโดยไม่หวั่นเกรงต่อกฎหมาย เขาเคยถูกทหารและตำรวจปิดล้อมบ้านมิให้ออกไปหาเสียง แต่ต่อมาสภาผู้แทนราษฎรชุดดังกล่าวต้องสิ้นสุดลงเนื่องจากจอมพลสฤษดิ์ ธนะรัชต์ เข้ายึดอำนาจการปกครองประเทศ เมื่อวันที่ 16 กันยายนของปีเดียวกัน
วรศักดิ์ นิมานันท์ ได้รับการทาบทามจากคณะปฏิวัติให้ดำรงตำแหน่งเลขานุการรัฐมนตรีว่าการกระทรวงการคลัง ในรัฐบาลนายพจน์ สารสิน แต่นายวรศักดิ์ ปฏิเสธโดยให้เหตุผลว่า "ตำแหน่งที่มีเกียรตินั้นจะต้องเป็นไปตามครรลองของประชาธิปไตย ต้องได้รับเลือกจากประชาชน ไม่ใช่หัวหน้าคณะปฏิวัติจะมาหยิบยื่นให้" ต่อมาได้รับเลือกตั้งอีกครั้งในการเลือกตั้งเดือนธันวาคมของปีเดียวกัน
วรศักดิ์ ได้รับเลือกตั้งสมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
งานการศึกษา.
วรศักดิ์ นิมานันท์ เป็นผู้ก่อตั้งโรงเรียนสอนคนตาบอดจังหวัดเชียงใหม่ ในนามมูลนิธิช่วยและให้การศึกษาคนตาบอดภาคเหนือแห่งประเทศไทย เปิดทำการเรียนการสอนเมื่อวันที่ 17 พฤษภาคม พ.ศ. 2503
ด้านศิลปะวัฒนธรรม เขาเป็นผู้ก่อตั้งชมรมผู้อนุรักษ์ดนตรีและนาฏศิลป์ไทย จังหวัดเชียงใหม่ เมื่อ พ.ศ. 2525
ถึงแก่อนิจกรรม.
วรศักดิ์ นิมานันท์ เสียชีวิตในวันที่ 17 พฤศจิกายน พ.ศ. 2533
มหาวิทยาลัยเทคโนโลยีพระจอมเกล้าธนบุรี วิทยาเขตบางขุนเทียน

มหาวิทยาลัยเทคโนโลยีพระจอมเกล้าธนบุรี วิทยาเขตบางขุนเทียน เป็นพื้นที่ขยายของมหาวิทยาลัยเทคโนโลยีพระจอมเกล้าธนบุรี โดยทางมหาวิทยาลัยมีวัตถุประสงค์ให้วิทยาเขตนี้ เป็นสวนการศึกษาและสวนอุตสาหกรรมแห่งแรกของประเทศไทย เน้นการทำวิจัยและพัฒนา ถ่ายทอดเทคโนโลยีและสนับสนุนความเข้มแข็งของอุตสาหกรรมของประเทศ รวมทั้งเป็นฐานการผลิตนักศึกษาระดับปริญญาตรีถึงปริญญาเอกในโปรแกรมนานาชาติ และเป็นต้นแบบของมหาวิทยาลัยสีเขียว (Green and Clean University)
แนนซี ดูพรี

แนนซี แฮตช์ ดูพรี (ปาทานและเปอร์เซีย: ; เกิด: 3 ตุลาคม ค.ศ. 1927 – 10 กันยายน ค.ศ. 2017) เป็นผู้อำนวยการศูนย์อัฟกานิสถาน มหาวิทยาลัยคาบูล ประเทศอัฟกานิสถาน และยังเป็นผู้เขียนหนังสือประวัติศาสตร์อัฟกานิสถานจำนวนห้าเล่มช่วงปี ค.ศ. 1962-1970
ประวัติ.
แนนซี เกิดเมื่อวันที่ 3 ตุลาคม ค.ศ. 1927 ในคูเปอส์ทาว์น รัฐนิวยอร์ก สำเร็จการศึกษาจากวิทยาลัยเบอร์นาร์ด และมหาวิทยาลัยโคลัมเบีย เธอเข้าไปอัฟกานิสถานครั้งแรกในปี ค.ศ. 1962 ในฐานะภริยานักการทูต หลายปีต่อมาเธอจึงพบกับศาสตราจารย์หลุยส์ ดูพรี นักโบราณคดีและนักวิชาการด้านวัฒนธรรมและประวัติศาสตร์อัฟกานิสถานผู้มีชื่อเสียง ทั้งสองรักกันและแต่งงานเมื่อปี ค.ศ. 1966 หลังทั้งสองหย่าร้างกับคู่สมรสเดิม
ทั้งสองและเพื่อนร่วมงานจากสหรัฐอเมริกาทำงานร่วมกันในคาบูลกว่า 15 ปี รวบรวมเอกสารงานเขียนเกี่ยวกับประวัติศาสตร์อัฟกานิสถานมากที่สุดเท่าที่จะทำได้ เดินทางทั่วประเทศเพื่อสำรวจแหล่งโบราณคดีด้วยรถแลนด์โรเวอร์ กระทั่งช่วงสงครามกลางเมืองที่ผ่านมาเธอยังคงทำงานอยู่ที่ศูนย์การเรียนรู้สำหรับผู้ลี้ภัยอัฟกานิสถานในเมืองเปศวาร์ ประเทศปากีสถาน
ในปัจฉิมวัยแนนซีพำนักไปมาระหว่างอัฟกานิสถาน กับบ้านอีกหลังที่รัฐนอร์ทแคโรไลนา
แนนซีเสียชีวิตหลังล้มป่วยมานานที่คาบูล ประเทศอัฟกานิสถาน สิริอายุ 89 ปี
รายชื่อประเทศเรียงตามความยาวทางน้ำ

ด้านล่างนี้เป็น รายชื่อประเทศเรียงตามความยาวทางน้ำ โดยเป็นข้อมูลจาก เดอะเวิลด์แฟกต์บุ๊ก 
หมายเหตุ.
<templatestyles src="Reflist/styles.css" />
สำนักข่าวลาว

ข่าวสารประเทศลาว หรือ สำนักข่าวลาว (ย่อ: KPL) เป็นสำนักข่าว ของรัฐบาลลาว และควบคุมกิจการโดยพรรคคอมมิวนิสต์แห่งประเทศลาว สำนักข่าวลาวเริ่มต้นครั้งแรกโดยพรรคประชาชนปฏิวัติลาว เมื่อวันที่ 6 มกราคม ค.ศ. 1968 ในกรุงเวียงไชย และภายหลังเป็นสำนักข่าวอย่างเป็นทางการภายหลังคอมมิวนิสต์ ยึดอำนาจในปี ค.ศ. 1976
ในวัฒนธรรมสมัยนิยม.
สำนักข่าวแห่งนี้มีการกล่าวถึงในภาพยนตร์ไทยเรื่อง บอดี้การ์ดหน้าเหลี่ยม ซึ่งออกฉายใน พ.ศ. 2547 โดยปรากฏนักแสดงประกอบซึ่งรับบทเป็น "คำใส" ซึ่งเป็นผู้สื่อข่าวของสำนักข่าวแห่งนี้ โดยปรากฏในระหว่างเรื่องและช่วงท้ายของเรื่อง
พรรคคอมมิวนิสต์ญี่ปุ่น

พรรคคอมมิวนิสต์ญี่ปุ่น (JCP, , "Nihon Kyōsan-tō") หรือ พรรคเคียวซันโต (; โรมาจิ: "Kyōsan-tō") เป็นพรรคการเมืองคอมมิวนิสต์ในญี่ปุ่น มีสมาชิกประมาณ 270,000 คน จากสาขา 18,000 แห่ง พรรคนี้เป็นหนึ่งในพรรคคอมมิวนิสต์ที่ใหญ่ที่สุดในโลก
พรรคได้สนับสนุนการจัดตั้งสังคมประชาธิปไตยบนพื้นฐานของสังคมนิยมวิทยาศาสตร์และสันติ โดยเชื่อว่า วัตถุประสงค์นี้จะสามารถบรรลุได้โดยการทำงานภายใต้โครงสร้างการเลือกตั้ง ในขณะที่ได้ดำเนินการต่อสู้ภายนอกรัฐสภาเพื่อต่อต้าน"ลัทธิจักรวรรดินิยมและพันธมิตรผู้ใต้บังคับบัญชา ทุนนิยมผูกขาด" ด้วยเหตุนี้ พรรค JCP จึงไม่สนับสนุนการปฏิวัติที่รุนแรง และเสนอ"การปฏิวัติในระบอบประชาธิปไตย"แทน เพื่อบรรลุ"การเปลี่ยนแปลงทางการเมืองและทางเศรษฐกิจในระบอบประชาธิปไตย" เนื่องจากเป็นพรรคที่ต่อต้านการทหารอย่างแข็งขัน พรรค JCP ได้สนับสนุนมาตรา 9 ของรัฐธรรมนูญแห่งญี่ปุ่นอย่างเหนียวแน่น และมีเป้าหมายที่จะทำการยุบกองกำลังป้องกันตนเองญี่ปุ่น พรรคยังคัดค้านการเป็นพันธมิตรด้านความมั่นคงของญี่ปุ่นกับสหรัฐฯ โดยมองว่าเป็นหุ้นส่วนที่ไม่เท่าเทียมและเป็นการละเมิดต่ออธิปไตยชาติของญี่ปุ่น
ภายหลังจากเกิดความแตกแยกระหว่างจีน–โซเวียต พรรค JCP เริ่มตีตัวออกห่างจากกลุ่มตะวันออก โดยเฉพาะสหภาพโซเวียต ดังนั้นพรรคจึงไม่ประสบวิกฤตภายในอันเป็นผลมาจากการล่มสลายของสหภาพโซเวียตใน ค.ศ. 1991 พวกเขากลับยินดีต่อการล่มสลายของพรรคคอมมิวนิสต์แห่งสหภาพโซเวียต ซึ่งได้อธิบายว่า "เป็นศูนย์รวมของความชั่วร้ายทางประวัติศาสตร์ของลัทธิคลั่งชาติมหาอำนาจและลัทธิเจ้าครองโลก"
พรรคเสรีรวมไทย

พรรคเสรีรวมไทย (ย่อ: สร.) เป็นพรรคการเมืองไทย ก่อตั้งเมื่อวันที่ 29 สิงหาคม พ.ศ. 2556 ปัจจุบันมีเสรีพิศุทธ์ เตมียเวส เป็นหัวหน้า และมังกร ยนต์ตระกูล เป็นเลขาธิการ
ต่อมาในวันที่ 26 ธันวาคม พ.ศ. 2556 คณะกรรมการบริหารพรรคชุดแรกได้ขอลาออกจากตำแหน่งทั้งคณะทางพรรคจึงเตรียมการเปลี่ยนแปลงคณะกรรมการบริหารพรรคโดยได้เชิญ พลตำรวจเอก เสรีพิศุทธ์ เตมียเวส อดีตผู้บัญชาการตำรวจแห่งชาติ เข้ามาเป็นว่าที่หัวหน้าพรรค
โดยทางพรรคเสรีรวมไทยได้มีกำหนดจัดประชุมใหญ่ของพรรคครั้งแรก ในวันพุธที่ 24 ตุลาคม พ.ศ. 2561 ณ ห้องเวสต์เกต ฮอลล์ ชั้นที่ 4 ศูนย์การค้าเซ็นทรัลพลาซา เวสต์เกต ตำบลเสาธงหิน อำเภอบางใหญ่ จังหวัดนนทบุรี เพื่อเลือกคณะกรรมการบริหารพรรคชุดใหม่ ซึ่งที่ประชุมมีมติเลือก พลตำรวจเอก เสรีพิศุทธ์ เตมียเวส อดีตผู้บัญชาการตำรวจแห่งชาติ และนายวัชรา ณ วังขนาย เป็นหัวหน้าพรรคและเลขาธิการพรรคคนใหม่
จากนั้นในวันเสาร์ที่ 23 เมษายน พ.ศ. 2565 ระหว่างการประชุมใหญ่สามัญประจำปีครั้งที่ 1/2565 ที่ประชุมมีมติปลด นางธนภร โสมทองแดง ส.ส. บัญชีรายชื่อและรองหัวหน้าพรรคออกจากตำแหน่งกรรมการบริหารพรรค เนื่องจากกระทำการยักยอกทรัพย์
ในการประชุมใหญ่สามัญประจำปีของพรรค ในวันเสาร์ที่ 18 กุมภาพันธ์ พ.ศ. 2566 ณ โรงแรมริเวอร์ไซด์ กรุงเทพ เขตบางพลัด กรุงเทพมหานคร เพื่อเลือกกรรมการบริหารพรรคแทนตำแหน่งที่กรรมการลาออก ซึ่งที่ประชุมมีมติเลือก นายวิรัตน์ วรศสิริน เป็นเลขาธิการพรรคคนใหม่ ต่อมานายวิรัตน์ได้ลาออกจากตำแหน่งเลขาธิการพรรค ทำให้พรรคได้จัดการประชุมใหญ่สามัญประจำปีครั้งที่ 2/2566 เมื่อวันที่ 17 กรกฎาคม 2566 เลือกตั้งคณะกรรมการบริหารพรรคแทนตำแหน่งที่ว่างจำนวน 2 ตำแหน่งคือ รองหัวหน้าพรรค และเลขาธิการพรรค ซึ่งที่ประชุมมีมติเลือกนายวิรัตน์ให้ดำรงตำแหน่งรองหัวหน้าพรรค และเลือกนายมังกร ยนต์ตระกูล ผู้สมัคร ส.ส. แบบบัญชีรายชื่อลำดับที่ 2 ให้เป็นเลขาธิการพรรคคนใหม่
ประเทศไทยใน พ.ศ. 2551

เหตุการณ์ที่เกิดขึ้นใน พ.ศ. 2551 (ค.ศ. 2008) ในประเทศไทย เป็นปีที่ 227 แห่งกรุงรัตนโกสินทร์ และเป็นปีที่ 63 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร โดยในช่วงส่วนใหญ่ของปีนั้น จะมีเหตุการณ์ที่เกี่ยวข้องภายใต้วิกฤตการณ์ทางการเมืองในปี พ.ศ. 2551 เป็นส่วนใหญ่ ซึ่งจะเห็นได้ว่ามีการประท้วงทางการเมืองเกิดขึ้น นำไปสู่การยุบพรรคพลังประชาชนโดยศาลรัฐธรรมนูญ
ลาบุม

ลาบุม  เป็นวงดนตรีหญิงล้วนจากเกาหลีใต้ สังกัด NH Media และ Nega Entertainment มีสมาชิกปัจจุบัน 4 คน ได้แก่ โซ-ย็อน, จีเอ็น, แฮ-อิน, ซล-บิน และอดีตสมาชิก ยุล-ฮี และ ยู-จ็อง เปิดตัวด้วยเพลง Pit-a-Pat ปี พ.ศ. 2557
ประวัติ.
ที่มาของชื่อ.
ลาบุม มาจากภาษาฝรั่งเศสว่า "ลาบูม"  แปลว่า งานเลี้ยง
ปี 2014 :เปิดตัวด้วย PETIT MACARON.
ในเดือนสิงหาคมปี 2014 NH Media และ Nega Network ได้ประกาศเปิดตัวกลุ่มสาว Laboum ที่กำลังจะมาถึงซึ่งเคยฝึกมาสี่ปีแล้ว เป็นกลุ่มที่ขนานนามว่าเป็นกลุ่มน้องสาว NH สื่อของU-KISSและ Nega เครือข่ายของBrown Eyed Girls Laboum เปิดตัว EP Petit Macaronในวันที่ 28 สิงหาคม 2014 หลังจากปล่อยมิวสิกวิดีโอสำหรับเพลงไทเทิล "Pit-A-Pat" เพลงนี้เขียนขึ้นโดย Seo Ji-eum ซึ่งเป็นที่รู้จักสำหรับเพลงฮิตอย่าง" Electric Shock " ของ f (x)และ"Twinkle" ของTaeTiSeoและประกอบด้วยเพลง Jung Jae-yeob เมื่อวันที่ 24 ตุลาคม Laboum ประกาศว่าพวกเขาจะกลับมาพร้อมกับPetit Macaron DATA PACK , Petit Macaronอีกครั้งพร้อมกับเนื้อหาดิจิทัลพิเศษและ reworking ของ "What About You?" เมื่อวันที่ 31 ตุลาคมกลุ่มดังกล่าวได้จัดงาน Music Bank ขึ้นมาและได้เปิดตัวมิวสิกวิดีโอเพลงซึ่งเป็นชุดรูปแบบตุ๊กตาที่ทำจากหนัง Petit Macaron Data แพ็คได้รับการปล่อยตัวเมื่อวันที่ 3 พฤศจิกายน
ปี 2015 : Sugar Sugar และ Aalow Aalow.
ในปลายเดือนกุมภาพันธ์ปี 2015 จีเอ็นรับบทนำคู่กับเควิน U-Kiss ออกอากาศเมื่อวันที่ 2 มีนาคม ทีวีโพลล์ เมื่อวันที่ 16 มีนาคม Laboum ประกาศว่าพวกเขาจะกลับมาด้วยแนวคิดใหม่ที่โตเต็มที่และสดชื่นใน "Sugar Sugar" ซึ่งจะมีแก่นเรื่องเป็นงานเลี้ยง เพลงถูกปล่อยออกมาในวันที่ 14 สิงหาคม ในเดือนมิถุนายน ซล-บิน ได้รับเลือกให้เข้าร่วมในซีรีส์เรื่อง "Secret Weapon " เมื่อวันที่ 26 พฤศจิกายน 2015 Laboum ได้อัปโหลดมิวสิกวิดีโอสำหรับ "Aalow Aalow" 
ปี 2016 : มินิอัลบั้มแรก Love Sign.
เมื่อวันที่ 15 กุมภาพันธ์ 2016 Laboum ได้เปิดตัวแคมเพนเพื่อจัดหามิวสิกวิดีโอที่จะเกิดขึ้นในแพลตฟอร์ม Makestar crowdfunding กลุ่มผู้เสนอชื่อ "Honorary Producer" ในมิวสิกวิดีโอแสดงชื่อผู้ที่บริจาคเงินจำนวนหนึ่ง ๆ แคมเพนถึงเป้าหมาย 8,261 ดอลลาร์ในเวลาเพียงสี่ชั่วโมง แคมเปญการหารายได้สูงสุดเพิ่มขึ้น 27,832 - 336.9% ของเป้าหมายเดิม Laboum ปล่อยมิวสิกวิดีโอ "journey to atlantis" เมื่อวันที่ 6 เมษายน พ.ศ. 2559 เมื่อวันที่ 9 สิงหาคม 2016 Laboum ได้ปล่อยมิวสิกวิดีโอ "Shooting Love" และเป็นเพลงประกอบไปด้วย EP Love Sign ในวันที่ 23 สิงหาคม 2016 และได้ปล่อย เพลง Winter story ในวันที่ 1 ธันวาคม 2016
ประเทศไทยใน พ.ศ. 2548

เหตุการณ์ที่เกิดขึ้นใน พ.ศ. 2548 (ค.ศ. 2005) ในประเทศไทย เป็นปีที่ 224 แห่งกรุงรัตนโกสินทร์ และเป็นปีที่ 60 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ประเทศไทยใน พ.ศ. 2547

เหตุการณ์ที่เกิดขึ้นใน พ.ศ. 2547 (ค.ศ. 2004) ในประเทศไทย เป็นปีที่ 223 แห่งกรุงรัตนโกสินทร์ และเป็นปีที่ 59 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
โซนามู

โซนามู  เป็นวงดนตรีหญิงล้วนสัญชาติเกาหลีใต้ สังกัดTS Entertainment สมาชิก 5 คน นิวซอน อึยจิน มินแจ ไฮดี้ ดีอาน่า คำว่า SONAMOO นั้นตรงกับภาษาเกาหลีที่แปลว่า ต้นสน ทางวงหวังที่จะ “แบ่งปันดนตรีที่ไม่เคยไร้ซึ่งชีวิตชีวา”
ประวัติ.
ในปลายปี 2014 มีวงเกิร์ลกรุ๊ปที่กำลังรอเปิดตัวอยู่หลายวง หนึ่งในนั้นคือชื่อวงโซนามู ที่แปลว่าต้นสน วงได้ชื่อว่าเป็นวงน้องสาวของวงซีเคร็ทจากค่ายทีเอสเอนเตอร์เทนเมนท์ ตั้งแต่เดือนพฤษภาคมเป็นต้นมา ทางค่ายได้เปิดเผยสมาชิกของวงโซนามูออกมาทีละคน
ปี 2014 - 2015 : เปิดตัว, มินิอัลบั้ม Deja Vu และ Cushion.
เมื่อวันที่ 29 ธันวาคม 2014 Sonamoo เปิดตัวอย่างเป็นทางการด้วยการเปิดตัว EP Deja Vuและจัดงานแสดงโชว์เปิดตัวครั้งแรกของพวกเขา อัลบั้มออกมาที่หมายเลขหนึ่งจุดในกอนประจำสัปดาห์แผนภูมิอัลบั้ม ที่ 25 กุมภาพันธ์ปี 2015 ที่พวกเขาเลื่อนตำแหน่ง "Just Go" เป็นวินาทีเดียวออกจากอัลบั้มเปิดตัวของพวกเขา 
20 กรกฎาคม 2015 Sonamoo ปล่อยออกมาสองเล่นของพวกเขาขยายเบาะ ซิงเกิ้ลนำได้ร่วมผลิตโดย EastWest และ₩ uNoซึ่งเป็นที่รู้จักในฐานะอดีตสมาชิกของ Speed, Taewoon สมาชิกคนอื่น ๆ ก็มีส่วนร่วมในการเขียน D.ana นิวสแร็ปสองเพลง: "ลึก" และ "เราทำหนัง" ในวันที่ 1 กันยายนปี 2015 พวกเขาได้ติดตามการโปรโมต Cushion โดยการโปรโมต "Round N Round" เป็นอัลบั้มที่สองของอัลบั้ม
ปี 2016 : มินิอัลบั้ม I Like U Too Much.
เมื่อวันที่ 29 มิถุนายน 2016 กลุ่มได้เปิดตัวละครเรื่องที่ฉันชอบ U Too Much เป็นครั้งที่สาม อัลบั้มนี้นำเสนอรูปลักษณ์ใหม่ของกลุ่มที่มีภาพลักษณ์ "หญิงสาวประตูถัดไป" สว่างกว่าแนวคิดที่พวกเขาเรียกตัวเองว่า "มืด" กลุ่มที่อ้างถึงพวกเขามองไปที่ Girls 'Generation เพื่อเป็นแรงบันดาลใจในอัลบั้มนี้
ปี 2017 - ปัจจุบัน : โปรเจกซ์เพลง Happy Box Project , อึยจิน เข้าร่วม The Unit.
เมื่อวันที่ 9 มกราคม 2017 ทางวงได้ออกอัลบั้มเดี่ยวชุดแรกของพวกเขาI Think I Love Uซึ่งเป็นเพลงเดี่ยวที่นำมาสู่การเต้นที่สดใสขึ้นโดยชินฮยอกผู้ซึ่งเคยร่วมงานกับ SHINee และ EXO แล้ว 
ในวันที่ 27 กรกฎาคม TS Entertainment เปิดเผยภาพยั่วยุให้กับโครงการ Happy Boxของ Sonamoo เพื่อเปิดเผยว่ากลุ่มนี้จะออกซิงเกิ้ลสามครั้งในช่วงหลายเดือน ซิงเกิ้ลแรก "Friday Night" ได้รับการปล่อยตัวในวันที่ 14 สิงหาคมส่วนที่แร็พของซิงเกิ้ลนี้ถูกเขียนขึ้นโดย NewSun 
สมาชิก Euijin ได้รับการยืนยันที่จะเป็นผู้เข้าแข่งขันในรายการ KBS ไอดอลรีบูตเครื่องโครงการหน่วยซึ่งออกอากาศครั้งแรกในวันที่ 28 ตุลาคม 2017 เมื่อวันที่ 6 พฤศจิกายน Sonamoo อย่างต่อเนื่องของพวกเขาโครงการกล่องความสุขปล่อยซิงเกิ้ลของพวกเขา "ผม (รู้ว่ามัน)" ซิงเกิ้ลเป็นเพลงประกอบจังหวะการเต้นระดับกลางที่ประกอบไปด้วย hitmaker e.one ซึ่งเคยร่วมงานกับ Wonder Girls มาก่อน
สำนักข่าวเมียนมา

สำนักข่าวเมียนมา  เป็นสำนักข่าวอย่างเป็นทางการของรัฐบาลพม่า ตั้งอยู่ที่นครย่างกุ้ง ประเทศพม่า ก่อตั้งขึ้นในปี พ.ศ. 2506 ภายหลังรัฐประหารในประเทศพม่า พ.ศ. 2505 โดยใช้ชื่อว่า สำนักข่าวพม่า  ปัจจุบันอยู่ภายใต้การดูแลของวิสาหกิจการข่าวและสิ่งพิมพ์รายคาบแห่งกระทรวงสารสนเทศ
ท่าอากาศยานนานาชาติจูวันดา

ท่าอากาศยานนานาชาติจูวันดา  (IATA: SUB, ICAO: WARR) เป็นสนามบินนานาชาติในตำบลเซอดาตี อำเภอซีโดอาร์โจ จังหวัดชวาตะวันออก เป็นหนึ่งในสนามบินหลักของประเทศอินโดนีเซีย อยู่ห่างจากตัวเมืองซูราบายา 12 กิโลเมตร (8 ไมล์) ดำเนินการโดยบริษัทอังกาซาปูรา ส่วนชื่อสนามบินตั้งตามชื่อจูวันดา การ์ตาวีจายา อดีตนายกรัฐมนตรีอินโดนีเซียผู้ริเริ่มการพัฒนาสนามบินแห่งนี้ ท่าอากาศยานนานาชาติจูวันดาเป็นหนึ่งในท่าอากาศยานที่หนาแน่นที่สุดในประเทศ ค.ศ. 2010 สนามบินมีสถิติผู้โดยสาร 11 ล้านคน บางชั่วโมงมีเที่ยวบินถึง 40-45 เที่ยวบิน ในปี ค.ศ. 2013 สนามบินมีสถิติเที่ยวบิน 400 เที่ยวต่อวัน
ปัจจุบัน เป็นฐานการบินหลักของสายการบินซิตีลิงก์, การูดาอินโดนีเซีย, อินโดนีเซียแอร์เอเชีย, ไลอ้อนแอร์ และซรีวีจายาแอร์ เช่นเดียวกันกับท่าอากาศยานนานาชาติซูการ์โน-ฮัตตา
ในปี ค.ศ. 2014 ได้รับการจัดอันดับเป็นสนามบินที่มีคุณภาพการให้บริการดีที่สุดในโลก โดยได้อันดับที่ 10 จาก 79 สนามบินในกลุ่มที่มีผู้โดยสาร 5-15 ล้านคนต่อปี และในต้นปี ค.ศ. 2015 ได้ขยับขึ้นมาเป็นอันดับที่ 7
ประวัติ.
เปิดใช้งานในปี ค.ศ. 1964 ในฐานะฐานทัพอากาศนาวี แทนที่ฐานทัพเดิมซึ่งอยู่ที่โมรกเริมบางัน ใกล้ท่าเรือตันจุงเปรัก ต่อมาได้กลายเป็นสนามบินพาณิชย์ และในวันที่ 24 ธันวาคม ค.ศ. 1990 ได้พัฒนาเป็นสนามบินนานาชาติ อย่างไรก็ตาม ในเดือนธันวาคม ค.ศ. 1987 เคยมีเที่ยวบินไปยังสิงคโปร์, ฮ่องกง, ไทเป และมะนิลา
อาคารผู้โดยสาร.
มี 2 อาคาร ได้แก่ อาคาร 1 รองรับเที่ยวบินภายในประเทศทั้งหมด ยกเว้นเที่ยวบินของสายการบินการูดาอินโดนีเซียและอินโดนีเซียแอร์เอเชีย, อาคาร 2 รองรับเที่ยวบินระหว่างประเทศทั้งหมด รวมไปถึงเที่ยวบินภายในประเทศของสายการบินการูดาอินโดนีเซียและอินโดนีเซียแอร์เอเชียด้วย
แค้นลั่น ปังเวอร์

แค้นลั่น ปังเวอร์  เป็นภาพยนตร์ออสเตรเลียแนวตลกดราม่าในปี ค.ศ. 2015 กำกับโดย โจเซลีน มัวร์เฮาส์ สร้างจากนวนิยายในชื่อเดียวกันของโรซาลี แฮม อำนวยการสร้างโดย ซู มาสลิน เขียนบทภาพยนตร์โดย โจเซลีน มัวร์เฮาส์ และ พี. เจ. โฮแกน นำแสดงโดย เคต วินสเล็ต รับบทเป็นช่างตัดเสื้อที่ชื่อไมร์เทิล "ทิลลี่" ดันเนจ ผู้ที่เดินทางกลับมาสู่บ้านเกิดชนบทในออสเตรเลีย เพื่อดูแลสุขภาพของแม่ที่กำลังป่วยหนัก 
การถ่ายทำภาพยนตร์เริ่มต้นเมื่อช่วงปลายปี ค.ศ. 2014 ในเมลเบิร์นและรัฐวิกตอเรีย ภาพยนตร์เรื่องนี้เข้าฉายรอบปฐมทัศน์เมื่อวันที่ 14 กันยายน ค.ศ.2015 ที่เทศกาลภาพยนตร์นานาชาติโทรอนโต 2015 และเข้าฉายครั้งแรกในออสเตรเลียและนิวซีแลนด์เมื่อวันที่ 29 ตุลาคม ค.ศ. 2015 ซึ่งสามารถสร้างรายได้ในวันเปิดตัวเป็นอันดับหนึ่งในออสเตรเลียและนิวซีแลนด์ และกลายเป็นภาพยนตร์ที่ทำรายได้สูงสุดเป็นอันดับ 2 ในออสเตรเลีย ประจำปี ค.ศ. 2015 และอันดับ 11 ของภาพยนตร์ทำรายได้สูงสุดตลอดกาลบนตารางบ็อกซ์ออฟฟิสของออสเตรเลีย
ภาพยนตร์เรื่องนี้ได้รับการเสนอชื่อเข้าชิงรางวัลออสเตรเลียน อคาเดมี อวอร์ดทั้งหมด 12 สาขา ได้แก่ภาพยนตร์ยอดเยี่ยม, ผู้กำกับยอดเยี่ยม, นักแสดงนำหญิงยอดเยี่ยม, นักแสดงสมทบชายยอดเยี่ยม, นักแสดงสมทบหญิงยอดเยี่ยม, กำกับภาพยอดเยี่ยม, ลำดับภาพยอดเยี่ยม, งานเสียงยอดเยี่ยม, ดนตรีประกอบยอดเยี่ยม, ออกแบบงานสร้างยอดเยี่ยม และออกแบบเครื่องแต่งกายยอดเยี่ยม และได้รับรางวัลทั้งสิ้น 5 รางวัล ได้แก่สาขานักแสดงนำหญิงยอดเยี่ยม สาขานักแสดงสมทบชายยอดเยี่ยม สาขานักแสดงสมทบหญิงยอดเยี่ยม สาขาออกแบบเครื่องแต่งกายยอดเยี่ยม และรางวัลจากการโหวตในสาขาภาพยนตร์ออสเตรเลียที่ชื่นชอบ
ประเทศไทยใน พ.ศ. 2535

เหตุการณ์ที่เกิดขึ้นใน พ.ศ. 2535 (ค.ศ. 1992) ในประเทศไทย เป็นปีที่ 211 แห่งกรุงรัตนโกสินทร์ และเป็นปีที่ 47 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
ซับรูทีน

ในด้านการเขียนโปรแกรมคอมพิวเตอร์ ซับรูทีน  เป็นลำดับของคำสั่งโปรแกรมที่กระทำงานอย่างใดอย่างหนึ่ง และถูกรวมกันเป็นหนึ่งหน่วย หน่วยนี้สามารถใช้ในโปรแกรม ณ ตำแหน่งใดตำแหน่งหนึ่งที่งานนั้น ๆ จะเข้าไปกระทำ โปรแกรมย่อยอาจถูกกำหนดขึ้นภายในโปรแกรมต่าง ๆ หรือถูกกำหนดแยกอยู่ในคลัง (library) ที่โปรแกรมหลายโปรแกรมสามารถเรียกใช้ ในแต่ละภาษาโปรแกรม ซับรูทีนชุดหนึ่งอาจเรียกว่า กระบวนงาน (procedure) ฟังก์ชัน (function) รูทีน (routine) เมท็อด (method) หรือโปรแกรมย่อย บางครั้งใช่คำเรียกทั่วไปว่า หน่วยที่เรียกใช้ได้ (callable unit)
เพอร์เพิลเรน (เพลง)

เพอร์เพิ้ลเรน  เป็นเพลงของพรินซ์ และเดอะเดอะรีโวลูชั่น จากอัลบั้มในชื่อเดียวกัน และอยู่ในอัลบั้มซาวน์แทร็คในภาพยนตร์ชื่อเรื่องเดียวกันในปี ค.ศ. 1984 และออกจำหน่ายเป็นซิงเกิลที่ 3 จากอัลบั้ม เพลงนี้ผสมผสานระหว่างแนวเพลงร็อก, กอสเปล, ริทึมแอนด์บลูส์ และออร์เคสตรา เพลงนี้ติดอันดับชาร์ตในสหรัฐอเมริกาอันดับ 2 ติดต่อกัน 2 สัปดาห์ เพลงนี้ได้รับการรับรองจากแผ่นทองคำของสมาคมผู้ประกอบกิจการเพลงของสหรัฐอเมริกา
หลังจากการเสียชีวิตของพรินซ์ เพลงนี้ได้ขึ้นอันดับที่ 1 ในชาร์ตไอทูนส์ทั้งประเทศสหรัฐอเมริกา และสหราชอาณาจักร ตามด้วยขี้นอันดับ 17 ของบิลบอร์ดฮอต 100และคล้อยขั้นมาอันดับที่ 4 ,ขี้นอันดับที่ 6 ของชาร์ตซิงเกิลแห่งสหราชอาณาจักร ตั้งแต่วันที่ 30 เมษายน ค.ศ. 2016 เพลงนี้ขายได้ 1,186,215 ก็อปปี้ในสหรัฐอเมริกา
การบันทึกเสียง.
เพลงนี้บันทึกเสียงในระหว่างแสดงคอนเสิร์ตใน Minnesota Dance Theatre ที่ไนท์คลับFirst Avenue ในเมืองมินนีแอโพลิส ในวันที่ 3 สิงหาคม ค.ศ. 1983
เศรษฐกิจของอินเดียใต้

เศรษฐกิจของอินเดียใต้ หลังจากเป็นอิสระภาพในปี 1947 เป็นไปตามกรอบสังคมนิยมที่มีการควบคุมอย่างเข้มงวดของรัฐบาลมากกว่าการมีส่วนร่วมของภาคเอกชนการค้าต่างประเทศและการลงทุนโดยตรงจากต่างประเทศ (FDI) ผ่าน 1960-1990 เศรษฐกิจภาคใต้ของอินเดียประสบการณ์การเจริญเติบโตทางเศรษฐกิจแบบผสม ในปี 1960, เกรละประสบความสำเร็จดังกล่าวข้างต้นเจริญเติบโตทางเศรษฐกิจโดยเฉลี่ยแล้วในขณะที่เศรษฐกิจของรัฐอานธรประเทศลดลงในช่วงเวลานี้ ในทำนองเดียวกัน รัฐเกรละ ประสบการณ์ลดลงของเศรษฐกิจในปี 1970 ในขณะที่เศรษฐกิจของรัฐทมิฬนาฑูรัฐอานธรประเทศและ รัฐกรณาฏกะ เกินสม่ำเสมอชาติอัตราการเจริญเติบโตเฉลี่ยปี 1970 หลังจากที่รัฐอานธรประเทศและรัฐทมิฬนาฑูกรณาฏกะได้ระบุไว้โดยบางส่วนจะมีมากขึ้นการปฏิรูปที่มุ่งเน้นในแง่ของเศรษฐกิจ นโยบายเมื่อเทียบกับอินเดียรัฐอื่นๆ[3] กว่าทศวรรษที่ผ่านภาคใต้ของอินเดียมีการเติบโตที่ 8% ต่อปี การเจริญเติบโตทางเศรษฐกิจในอนาคตจะมีการใส่กุญแจมือตามสัดส่วนที่ค่อนข้างต่ำของประชากรอายุการใช้งานกับจำนวนของผู้อยู่ในอุปการะ
มา 48%ของทางใต้อินเดียเป็นประชากรหมั้นด้วย agriculture ซึ่งเป็น largely ต้องขึ้นอยู่กับ seasonal monsoonsน บางอย่างของหลักของพืชพันธุ์หรส่งน้ำเลี้ยงกันบ้างในตอนใต้อินเดียรวมถึง แพน sorghumน เพิร์ล millet,pulses, sugarcaneนค็อตตอน chilliและ ragiน Arecaกาแฟนชา วนิลา,ยาง, พริกไทยนะ สาคูแล้ว cardamom คือส่งน้ำเลี้ยงกันบ้าอยู่ที่ฮิลล์ในขณะที่มะพร้าวขึ้นใน abundance อยู่ในชายฝั่งแล้วประจำกองได้แล้ว! ข้อมูลของเทคโนโลยีคือกำลังเติบโตอยู่ในสนามทางใต้อินเดีย India. kgm คืออินเดียข้อมูลของฮับเทคโนโลยีและกลับบ้านตั้ง 200 กว่าบริษัทซอฟต์แวร์ได้ มันคือบ่อยครั้งซึ่งอ้างว่าเป็นคน เหมือนน้ำหนักของซิลิกอหุบเขาของอินเดียน สี่คนของประเทศเป็นสุดยอดเจ็ด exporters ของซอฟต์แวร์ viz น India. kgm, india. kgm, india. kgm และ Coimbatore เป็นยังตำแหน่งทางใต้อินเดีย
บ้านเจนไน ยักษ์ใหญ่ในการผลิตรถยนต์ในประเทศ กว่า 65% ของหนักรถที่ผลิตในประเทศเช่นรถยนต์, รถโดยสาร, รถบรรทุกรถไฟและจักรยานที่มีการผลิตในเจนไนและมันจะเรียกว่าเป็นดีทรอยต์แห่งเอเชีย โคอิมบะทอร์ (ยังเป็นที่รู้จักกันในชื่อ "เมืองฝ้าย" และ "แมนเชสเตอร์ทางใต้ของประเทศอินเดีย") ในรัฐทมิฬนาฑูเป็นที่มาของเกือบ 35% ของการผลิตผ้าฝ้ายของอินเดีย เอโรด และ ติรุปุระ เป็นผู้ผลิตที่ใหญ่ที่สุดของเสื้อผ้าฝ้ายและสิ่งทอในประเทศอินเดีย การส่งออกมากของการผลิตของเอเชียตะวันออกเฉียงใต้และประเทศในยุโรป กัดเซาะยังเป็นที่รู้จักในฐานะ "เมืองขมิ้น" เนื่องจากมีตลาดที่ใหญ่ที่สุดของเอเชียสำหรับขมิ้น Gobichettipalayam เป็นหนึ่งในผู้ผลิตที่ใหญ่ที่สุดของผ้าไหมสีขาวที่มีคนแรกของประเทศหน่วยไหมอัตโนมัติหน้ามืดก่อตั้งขึ้นที่นี่ นามักกาล เป็นหนึ่งในผู้ผลิตที่ใหญ่ที่สุดของสัตว์ปีกในประเทศ
References.
<templatestyles src="Reflist/styles.css" />
จอร์จ อเล็กซานดรูว

จอร์จ อเล็กซานดรูว (21 พฤศจิกายน ค.ศ. 1957 – 1 มกราคม ค.ศ. 2016) เป็นนักแสดงภาพยนตร์และละครชาวโรมาเนีย
ผลงาน.
<templatestyles src="Div col/styles.css"/>
ยูโรวิงส์

ยูโรวิงส์  หรือชื่อเต็ม ยูโรวิงส์ เกเอ็มเบฮา เป็นสายการบินต้นทุนต่ำสัญชาติเยอรมัน โดยมีฐานการบินหลักที่ท่าอากาศยานดึสเซิลดอร์ฟ ยูโรวิงส์ให้บริการเที่ยวบินสู่จุดหมายปลายทาง 152 แห่งทั้งภายในประเทศและระหว่างประเทศทั่วยุโรป เอเชีย และอเมริกาเหนือ ยูโรวิงส์ก่อตั้งขึ้นในปี 1990 จากการควบรวมกิจการของสองสายการบินระดับภูมิภาคของเยอรมนี โดยได้มีลุฟท์ฮันซ่าเข้ามาเป็นผู้ถือหุ้นใหญ่และถือครองสายการบินตั้งแต่ช่วงปี 2006 จนถึงปัจจุบัน
ประวัติ.
ยูโรวิงส์ก่อตั้งขึ้นเมื่อวันที่ 1 กุมภาพันธ์ ค.ศ. 1990 ภายหลังการควบรวมบริษัทของสองสายการบิน "เนือร์นแบร์คฟลูคดีนสท์" (NFD) และ "ไรเซอ-อึน อินดูส์ทรีฟลูค" (RFG) สายการบินทำการบินครั้งแรกเมื่อวันที่ 1 มกราคม ค.ศ. 1994 ด้วยเครื่องบินเอทีอาร์ 72 และเอทีอาร์ 42 ซึ่งรับมอบต่อจากสองสายการบินดังกล่าว ต่อมามีการนำเครื่องบินแบบ Bae146 มาใช้ ตามด้วยเครื่องบินในตระกูลแอร์บัส เอ320 และเอ310 เดิมทีในปี 2004 ลุฟท์ฮันซ่าถือครองหุ้นในยูโรวิงส์เพียงแค่ 24.9% ซึ่งเพิ่มขึ้นเป็น 49%ในปี 2004 จนกระทั่งปี 2011 สายการบินลุฟท์ฮันซ่าได้ถือครองยูโรวิงส์โดยสมบูรณ์
กิจการองค์กร.
ผลประกอบการ.
ผลประกอบการของยูโรวิงส์ ในช่วงปี 2015-2022 มีดังนี้:
จุดหมายปลายทาง.
ข้อตกลงการบินร่วม.
ณ เดือนมีนาคม ค.ศ. 2024 ยูโรวิงส์ได้ทำข้อตกลงการบินร่วมกับสายการบินดังต่อไปนี้:
<templatestyles src="Div col/styles.css"/>
ฝูงบิน.
ฝูงบินปัจจุบัน.
ณ เดือนมีนาคม ค.ศ. 2024 ยูโรวิงส์มีเครื่องบินประจำการในฝูงบินดังนี้:
ยูโรวิงส์มีอายุฝูงบินเฉลี่ย 12 ปี
ประเทศไทยใน พ.ศ. 2488

เหตุการณ์ที่เกิดขึ้นใน พ.ศ. 2488 (ค.ศ. 1945) ในประเทศไทย เป็นปีที่ 164 แห่งกรุงรัตนโกสินทร์ และเป็นปีที่ 11 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
ประเทศไทยใน พ.ศ. 2482

เหตุการณ์ที่เกิดขึ้นใน พ.ศ. 2482 (ค.ศ. 1939) ในประเทศไทย เป็นปีที่ 158 แห่งกรุงรัตนโกสินทร์ และเป็นปีที่ 5 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และนับเป็นปี พ.ศ. 2481 (1 มกราคม - 31 มีนาคม) และ 2482 (1 เมษายน - 31 ธันวาคม) ในแบบปัจจุบัน
ประเทศไทยใน พ.ศ. 2484

เหตุการณ์ที่เกิดขึ้นใน พ.ศ. 2484 (ค.ศ. 1941) ในประเทศไทย เป็นปีที่ 160 แห่งกรุงรัตนโกสินทร์ และเป็นปีที่ 7 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
เพ็กกี คาร์เตอร์

มากาเร็ต "เพ็กกี" คาร์เตอร์ เป็นตัวละครที่ปรากฏในหนังสือการ์ตูนอเมริกัน ตีพิมพ์โดยมาร์เวลคอมิกส์ เธอเป็นตัวละครฝ่ายสนับสนุนในหนังสือกัปตันอเมริกา ตัวละครสร้างโดยนักเขียนการ์ตูน สแตน ลี และวาดภาพโดยแจ็ก เคอร์บี เธอปรากฏตัวครั้งแรกในหนังสือการ์ตูน"เทลออฟซัสเปนส์" เล่ม 77 เป็นคนรักของสตีฟ โรเจอส์ในภาพความหลังช่วงสงครามโลกครั้งที่สอง ต่อมาเธอกลายเป็นญาติของชารอน คาร์เตอร์ คนรักยุคปัจจุบันของกัปตันอเมริกา
เฮย์ลีย์ แอตเวลล์ รับบทเป็นเพ็กกี คาร์เตอร์ ในจักรวาลภาพยนตร์มาร์เวล โดยเริ่มแสดงในภาพยนตร์ ' (2011) และต่อด้วยภาพยนตร์สั้นชุด มาร์เวลวันช็อตส์ เรื่อง"เอเจนต์คาร์เตอร์" ภาพยนตร์ ' (2014) และละครโทรทัศน์มาร์เวลส์เอเจนต์คาร์เตอร์ และภาพยนตร์ ' "มนุษย์มดมหากาฬ" (2015) ' (2016) และ (2019)
การตีพิมพ์.
แรกเริ่มตัวละครนี้ปรากฏ โดยไม่มีชื่อ ในสงครามโลกครั้งที่สองและพบรักกับกัปตันอเมริกา Tales of Suspense #75 และ เล่ม 77 (พฤษภาคม 1966) โดยนักเขียน สแตน ลี และจิตรกร แจ็ก เคอร์บี . เธอปรากฏตัวอีกครั้งในฐานะพี่สาวของ ชารอน คาร์เตอร์ใน Captain America #161 (พฤษภาคม 1973)